લગ્ન થયા પછી…?? : લગ્ન પહેલાં એ દેશના કાયદાઓ અને અધિકારો વિશે દીકરીને જણાવો. રીત રિવાજોની સાથે લગ્નનું રજિસ્ટ્રેશન જરૂર કરાવો. કોઈ તકલીફ આવે તો પ્રૂફના રૂપમાં એ કામ લાગી શકે. લગ્ન થયા પછી જો ડિવોર્સની કે છોડી દેવાની ધમકી આપીને પૈસા કે કોઈ ચીજની તેમના દ્વારા માગણી કરવામાં આવે તો દબાણમાં આવીને કોઈ ફેંસલો ન કરો. પતિ કે સાસરિયાં દ્વારા કોઈ પણ રીતે હેરાન કરવામાં આવે તો ચૂપ ન રહો પરંતુ ત્યાંની મદદરૂપ બનતી સંસ્થાનો સંપર્ક કરો. જો પતિ ડિવોર્સ માટે કોર્ટમાં કેસ ફાઈલ કરે તો જરૂરી નથી કે તમારે કોર્ટમાં જવું પડે. ભારત આવીને તેની વિરુદ્ધ કેસ દાખલ કરી શકો છો કેમ કે વિદેશ કરતાં ભારતના કાયદાઓ સ્ત્રીઓની તરફેણમાં હોય છે. ઘરની નજીક યુવતીએ પોતાના નામથી બૅન્ક એકાઉન્ટ ચોક્કસ ખોલાવેલું હોવું જોઈએ. ત્યાંના પાડોશીઓ, મિત્રો, સંબંધીઓ, પોલીસ, એમ્બ્યુલન્સ, ઈન્ડિયન એમ્બેસી કે હાઈ કમિશનના સંપર્ક માટે તેમના ફોન નંબર અવશ્ય પોતાની પાસે રાખો. પાસપોર્ટ, વિઝા, બૅન્ક, પ્રોપર્ટીના કાગળ, મેરેજ સર્ટિફિકેટની એક ફોટો કોપી પોતાની પાસે અને એક કોપી ભારતના ઘરમાં જરૂર રાખો. પતિની બાબતના બધા કાગળિયાની ફોટો કોપી પણ છોકરીની પાસે હોવી જોઈએ. લગ્ન પછી પણ યુવતી ભારતમાં રહેતી હોય અને તેનો પતિ વિદેશમાં હોય તો ફોન કે ઈ મેઈલ દ્વારા સંપર્કમાં રહો.